Protokoll sentralstyremøte 01/23

Norges Blindeforbunds Ungdom

Fredag 6. søndag 8. januar

Husveg, Sporveisgata 10, Oslo

**Tilstede:**

Leder: Silje Solvang

Nestleder: Ingvild Bye

3. Styremedlem: Tina Sleire Sandvik

4. Styremedlem: Nora Sulejmani

5. Styremedlem: Maren Gjærde Tryggestad

1. Vara: William Skauen

2. Vara: Henning Knudsen (referent)

Fra administrasjonen: daglig leder Irene Elise Hamborg (tilstede under sak 1-12, 14-17, 19-20, 29)

Innholdsfortegnelse

[SAK 001/23 Godkjenning av innkalling og saksliste 1](#_Toc124081933)

[SAK 002/23 Orienteringer 2](#_Toc124081934)

[SAK 003/23 Invitasjon fra DBSU 5](#_Toc124081935)

[SAK 004/23 Personalpolitiske retningslinjer 6](#_Toc124081936)

[SAK 005/23 Kommunikasjon og informasjonskampanje 6](#_Toc124081937)

[SAK 006/23 Kommunikasjonsstrategi 6](#_Toc124081938)

[SAK 007/23 Vedtektsendringer 7](#_Toc124081939)

[SAK 008/23 Regionene rundt 7](#_Toc124081940)

[SAK 009/23 Kontoret rundt 9](#_Toc124081941)

[SAK 010/23 Årsmelding for 2022 9](#_Toc124081942)

[SAK 011/23 Årsregnskap 2022 og revisjon 9](#_Toc124081943)

[SAK 012/23 Eksterne prosjekter 2023 10](#_Toc124081944)

[SAK 013/23 Kulturfrivillighetsstrategien 11](#_Toc124081945)

[SAK 014/23 Møte med Kunnskapsdepartementet 11](#_Toc124081946)

[SAK 015/23 Utarbeidelse av ny samarbeidsavtale med Blindeforbundet 12](#_Toc124081947)

[SAK 016/23 Offentlige driftsmidler og NBfUs organisering 12](#_Toc124081948)

[SAK 017/23 En trygg, inkluderende og mangfoldig organisasjon 13](#_Toc124081949)

[SAK 018/23 Medlemsrekrutering 13](#_Toc124081950)

[SAK 019/23 Internasjonalt 14](#_Toc124081951)

[SAK 020/23 Interessepolitisk arbeid 14](#_Toc124081952)

[SAK 021/23 Resolusjoner 16](#_Toc124081953)

[SAK 022/23 NBfU konferansen: Utdanning 16](#_Toc124081954)

[SAK 023/23 Spark VM 17](#_Toc124081955)

[SAK 024/23 Tillitsvalgtskonferansen 17](#_Toc124081956)

[SAK 025/23 Kulturarrangement. 17](#_Toc124081957)

[SAK 026/23 Landsmøte 2023 18](#_Toc124081958)

[SAK 027/23 Trygghetsgruppa 2023 18](#_Toc124081959)

[SAK 028/23 Assistanse på flyplass 19](#_Toc124081960)

[SAK 029/23 Forslag om å utvide styreleders arbeidsoppgaver frem til sommeren 19](#_Toc124081961)

[SAK 030/23 Barrierefri fritid 20](#_Toc124081962)

[SAK 031/23 Barne- og Ungdomstinget. 21](#_Toc124081963)

[SAK 032/23 Datoplan 2023 21](#_Toc124081964)

# SAK 001/23 Godkjenning av innkalling og saksliste

**Vedtak:** Innkalling og saksliste ble godkjent.

# SAK 002/23 Orienteringer

1. Deltakelse på rundbordskonferanse om utdanning, i regi av Likestillings- og diskrimineringsombudet

Silje orienterte fra konferanse om digitale læremidler i skolen, i regi av likestillings- og diskrimineringsombudet. NBfU fokuserte særlig på viktigheten av universelt utformede læremidler og betydningen dette har for den enkeltes muligheter til å delta i undervisningen på lik linje som medelever. Det ble også fokusert på brukertesting, veiledning og opplæring for utviklerne av læremidler, godkjenningsordning og at UU-tilsynet har nok midler til å gjøre nødvendige kontroller.

1. Møte med Norges blindeforbund sin Idrettskoordinator 11. november

Silje orienterte fra møte med idrettskoordinator i Blindeforbundet, der også Maren deltok. Fokus var særlig på unge synshemmede i idretten og fysisk aktivitet, grunner for lav deltakelse, gymnastikkundervisning og goalball. Vi ser frem til mye godt samarbeid med Blindeforbundets idrettskoordinator fremover.

1. Møte med Hodr, idrettslag for synshemmede, 17. november

Silje orienterte fra møte med Hodr, som særlig omhandlet goalball.

1. Møte i Statped brukerråd syn 16. november

Silje orienterte. Dette var et oppstartsmøte, der Statped orienterte om sitt arbeid, og hvilke budsjettkutt som er planlagt.

1. Møte i Statped ungdomspanel 15. november

 Silje orienterte. Maren og Silje fikk dessverre ikke deltatt på dette møtet, som i all hovedsak var et konstitueringsmøte, men planlegger å komme meget sterkt tilbake på neste møte.

1. Møte med Foreldreutvalget 25. november

Silje orienterte. Møtet ble avholdt i forbindelse med foreldrekurset.

1. Foreldrekurset 25.-27. november

Ingvild orienterte fra Blindeforbundets kurs for foreldre. NBfU-medlemmer deltok i et panel om utdanning, og Silje deltok i debatt om statpeds tilbud, elevkurs og spesialpedagogisk kompetanse i skolen. I tillegg deltok flere medlemmer med ulike faglige temaer

1. Opplæring av ansatte på klesbutikken Zara

Nora orienterte. Silje og Nora deltok på befaring med mange ansatte fra klesbutikken Zara, der de tok opp universell utforming av butikker, og hvordan de skal møte synshemmede kunder, for å sikre dem en best mulig opplevelse.

1. Møte med DNT tilrettelagt 14. november

Silje orienterte fra møte med Den Norske Turistforening, der ulike organisasjoner deltok. Formålet var å gjøre turistforeningens turer mer tilgjengelige. NBfU fokuserte særlig på viktigheten av god beskrivelse av turer på nettsidene og opplæring på ledsagerteknikker og sysntolkning for turguidene.

J) Samarbeid om tilgjengelig kunst med Munch Museet

Nora orienterte. Utstilling med tilgjengelig kunst ble avholdt i november og desember, og har fått en del oppmerksomhet i media. Nora deltok også i en panelsamtale om tilgjengelig kunst, hvor dette ble satt fokus på. Samtidig som utstillingen har vært en stor suksess, har den også gitt NBfU mulighet til å utfordre Munch-museet på manglende universell utforming.

NBfU mottok også en utmerkelse fra Unge Funksjonshemmede for dette arbeidet. Her snakket Nora om prosjektet, og resultatene av dette. Sentralstyret takker for oppmerksomheten, og verdsatte særlig at arrangementet ble synstolket

1. Skolebesøk fra Moelv ungdomsskole 17. november

Silje orienterte fra besøk fra Moelv ungdomsskole, der ca. 50 elever, i to grupper, besøkte NBfU i Oslo fylkeslags lokaler. Elevene fikk litt informasjon om hvilke utfordringer synshemmede møter på, og fikk prøve ulike aktiviteter, som hinderløype i blinde, blindesisten, quiz og goalball.

1. Frokostseminar om psykisk helse i barne- og ungdomsorganisasjoner

Irene Elise orienterte. Frokostseminaret ble holdt i regi av LNU, der de inviterte fire organisasjoner til å gi en innledning om hva de gjør for å ivareta medlemmenes psykiske helse. Silje holdt innlegg på vegne av NBfU, og deltok i panelsamtale om hvordan arrangementer kan bli mer tilgjengelig for hele befolkningen.

1. Barnerettighetsdagen

Irene Elise orienterte fra Lucy Smiths barnerettighetsdag, organisert av Barneombudet og det juridiske fakultet ved Universitetet i Oslo. Årets tema var utdanning. En av innleggene var fra likestillings og diskrimineringsombudet, som dedikerte hele sitt innlegg til universell utforming av digitale læremidler og siterte Silje Solvang.

1. Landsstyremøtet i Blindeforbundet 18.-20. november

William orienterte fra Blindeforbundets landsstyremøte. I sitt innlegg til landsstyret fokuserte han særlig på ny målplan, landsmøtet og andre aktiviteter.

1. Offensiv 2025

Nora orienterte fra Blindeforbundets arbeid med Offensiv 2025, som har som formål å sørge for at Blindeforbundet skal nå ut til flere synshemmede. Nora har deltatt siden 2021, og gjennomgikk arbeidet det siste året.

1. Seminar om digitalt utenforskap

Silje orienterte om seminar om digitalt utenforskap i regi av likestillings- og diskrimineringsombudet 24. november. Her var det fokus på viktigheten av universell utforming for å sikre at så mange som mulig får muligheten til å delta i det digitale. Her deltok også kultur- og likestillingsminister Anette Trettebergstuen.

1. Naturprosjekt

NBfU har mottatt en forespørsel om et samarbeid med Dokkadeltaet Nasjonale Våtmarkssenter, der synshemmede skal få oppleve norsk natur, herunder våtmark og kontakt med fugl. NBfU anser forespørselen som mer relevant for Blindeforbundet, og oversender forespørselen til dem.

1. Kulturprosjekt

Silje orienterte. NBfU har blitt forespurt om et kunstfotoprosjekt, som skal skape engasjement blant medlemmene. Silje og Irene Elise deltar i møte med kunstneren fredag 13. januar.

1. Statpeds programkomite for Brukerkonferansen 2023

Silje orienterte. Hun deltar i arbeidsgruppa som skal utarbeide program for Statpeds brukerkonferanse høsten 2023.

***Vedtak:*** *Sakene a-s ble tatt til orientering.*

# SAK 003/23 Invitasjon fra BSI

BSI har invitert NBfU til goalballturnering i Danmark 14. – 16. april 2023.

***Vedtak:*** *Sentralstyret vedtar å sende ett lag, en dommer, og en ledsager, til turneringen. Tina og Silje sender ut invitasjon, og de seks første som melder seg på får delta.*

# SAK 004/23 Personalpolitiske retningslinjer

Sentralstyret reviderte de personalpolitiske retningslinjene.

***Vedtak:*** *Retningslinjene ble vedtatt uten endringer*

# SAK 005/23 Kommunikasjon og informasjonskampanje

Kommunikasjonsansvarlig i styret, Nora, la frem følgertall, statistikk og hvordan det arbeides med kommunikasjon. Hun la også frem forslag til informasjonskampanje på utdanning, slik bestemt på forrige styremøte.

I sin diskusjon understreket Sentralstyret at det er av stor betydning at alle NBfUs innlegg legges ut på en måte som er så tilgjengelig som mulig for medlemmene, uansett tema for innlegget.

***Vedtak:*** *Sentralstyret stiller seg bak forslaget til kampanje, og tok for øvrig saken til orientering*

# SAK 006/23 Kommunikasjonsstrategi

Kommunikasjonsansvarlig i styret, Nora Sulejmani la frem forslag til oppdatert kommunikasjonsstrategi, utarbeidet i samarbeid med organisasjonsrådgiver Regine Blix, basert på endringene som er implementert det siste året.

Sentralstyret gjorde enkelte endringer i den utsendte strategien.

***Vedtak:***Kommunikasjonsstrategien ble vedtatt

# SAK 007/23 Vedtektsendringer

Det forelå ingen vedtektsendringsforslag per 6. januar.

***Vedtak:*** *Sentralstyret tok saken til orientering.*

# SAK 008/23 Regionene rundt

1. Region Øst

Henning orienterte. Regionen har avholdt julebord, sammen med regionene Vest, HedOpp og Sør. De har i tillegg hatt flere dagsarrangementer, både curling, goalball, bading og besøk på Munch-museet, og arrangert faste treninger i goalball og dans.

Årsmøtet er planlagt 10.-12. mars, i Oslo. Regionen ha fått støtte til et sommerarrangement med tandem-sykling, som skal avholdes 26.-30. juli. Lisebergturen avholdes 25.-27. august.

1. Region Sør

Silje orienterte. Regionen har deltatt på julebordet sammen med regionene Øst, Vest og HedOpp. Årsmøtet avholdes digitalt.

1. Region Vest

Tina orienterte. Vest har avholdt et «bli handy»-kurs, om å flytte for seg selv. De har i tillegg deltatt på julebord sammen med regionene Øst, Sør og HedOpp.

Regionen har fått støtte til en goalball-helg, som skal avholdes 3.-5. februar i Bergen. Årsmøtet avholdes 31. mars – 2. april, i Haugesund. Vest planlegger også å delta på Liseberg-tur sammen med Øst.

1. Region HedOpp

Maren orienterte. Regionen besøkte matfestivalen på Lillehammer helgen 16.-18. september. Regionen avholder sitt årsmøte helgen 21.-23. april.

1. Region Midt

Henning orienterte. Regionen har avholdt et kurs i idretter (Paralympics next), samt en helaften på E. C. Dahls bryggeri i Trondheim. Flere deltok også på julebordet til region Nord.

Årsmøtet avholdes i Steinkjer 24.-26. mars.

1. Region Nord

Ingvild orienterte. Regionen avholdt julebord på Evenes syn- og mestringssenter, der de holdt et kurs i sikkerhet og praktiske ferdigheter. De har fått støtte til å delta på midnattsolsmaraton.

***Vedtak:*** *Sentralstyret tok saken til orientering.*

# SAK 009/23 Kontoret rundt

Daglig leder, Irene Elise, orienterte fra daglig drift. Hun gjennomgikk særlig regnskap og regnskapsrutiner, revisjon, endrede medlemslister og ut- og innmelding av medlemmer.

***Vedtak:*** *Sentralstyret tok saken til orientering*

# SAK 010/23 Årsmelding for 2022

Utkast til NBfUs årsmelding for 2022 ble lagt frem. Sentralstyret ga tilbakemeldinger på det utsendte materialet.

***Vedtak:*** *Styreleder Silje Solvang fullfører årsmeldingen med bistand fra daglig leder. Styremedlem Nora Sulejmani bistår på den interessepolitiske delen*

# SAK 011/23 Årsregnskap 2022 og revisjon

Daglig leder Irene Elise Hamborg la frem foreløpig status for årsregnskapet for 2022 og plan for revisjon med BDO

***Vedtak:*** *Årsregnskapet sendes sentralstyret så snart det foreligger. Daglig leder vil holde styret oppdatert på revisjon.*

# SAK 012/23 Eksterne prosjekter 2023

Silje orienterte om eksternt finansierte prosjekter som krever rapportering og revisjon i 2023, både de i regi av sentralleddet og regionenes prosjekter.

Søknad til LNU Mangfold og Inkludering om 75.000 til NBfU-konferansen er innvilget. Det samme er søknad til LNU Kultur med 247.000 kroner til kulturarrangement og søknad til LNU Aktivitetsstøtta om klatrehelg med 236 000kr. ​

Det er også søkt om midler fra Bufdir til goalball og Spark-VM som vi venter på svar fra. Estimert svartid er midten av februar 2023.

Det skal rapporteres på midler til Spark-VM og Goalball i stereo for 2022. Rapporter og revisjon er klargjort.

Videre bistår kontoret med rapportering av sikkerhetskurs og Bodøtur for region Nord, «Paralympics Next» og goalball for Region Midt, samt «Mangfoldig mestringsleir» for region Øst.

Region Nord har fått støtte til Midnattsolsmaraton, Vest har fått støtte til goalball, og Øst til et sommeraktivitetsarrangement.

**Vedtak:** Sentralstyret tok saken til orientering

# SAK 013/23 Kulturfrivillighetsstrategien

Sentralstyret gjennomgikk utkast som Henning og Silje har laget med NBfUs innspill til kulturfrivillighetsstrategien. NBfU fokuserer her særlig på tilgjengelige lokaler, synstolking og viktigheten av tilrettelegging og ledsaging.

**Vedtak:** Innspillet sendes Kultur- og likestillingsdepartementet innen 1. februar

# SAK 014/23 Møte med Kunnskapsdepartementet

NBfU sendte, sammen med andre organisasjoner som representerer funksjonshemmede, brev til kunnskapsministeren der de påpekte mangler ved spesialkompetanse i skolen, og Statpeds rolle og tilbud.

Organisasjonene er nå invitert til et møte med statssekretæren i slutten av januar. Silje deltar på vegne av NBfU.

**Vedtak:** Sentralstyret håper på resultater av dette møte, og tok saken til orientering.

# SAK 015/23 Utarbeidelse av ny samarbeidsavtale med Blindeforbundet

Daglig leder, Irene Elise, orienterte om foreløpig status. Daglig leder har sammen med styreleder vært i dialog med Blindeforbundet om en samarbeidsavtale. Dette er særlig på områdene administrasjon, medlemssystem og økonomi, samt økonomisk støtte. Det vil utarbeides et forslag til avtale før denne godkjennes i møte av organisasjonenes politiske og organisatoriske ledelse.

***Vedtak:***Daglig leder arbeider videre med samarbeidsavtalen, og representerer NBfU i møter vedrørende denne sammen med styreleder om dette er hensiktsmessig. Styret holdes orientert om utviklingen.

# SAK 016/23 Offentlige driftsmidler og NBfUs organisering

Daglig leder, Irene Elise, orienterte om hvordan de ulike tilskuddene deles ut og hvordan dette treffer NBfU.

Irene Elise orienterte også fra et møte i ansattnettverket til Unge Funksjonshemmede der man så på ulike situasjoner de ulike organisasjonene står i, for å gi innspill til Barne- og familiedepartementet på den økonomiske situasjonen til våre organisasjoner. På møtet i nettverket fikk vi også informasjon om planlagte endringer og hvilken retning disse midlene vil ta, fra representanter i fordelings- og ekspertutvalget.

Ettersom NBfU i dag er delt i syv ulike juridiske enheter, får organisasjonen kun støtte for de aktivitetene som skjer sentralt. En omstrukturering, der NBfU endres til å kun være en juridisk enhet, vil kunne gi en kraftig økning ***i driftsmidler,*** uten at dette vil få betydning for regionenes arbeid og rolle.

Sentralstyret diskuterte sakens ulike momenter. Sentralstyret ser at dette er en vurdering som både vil kreve grundige utredninger og modning innad i organisasjonen.

***Vedtak:*** *Sentralstyret ser at dette er en sak av stor viktighet, og vil fortsette diskusjonen på sitt neste styremøte.*

# SAK 017/23 En trygg, inkluderende og mangfoldig organisasjon

Sentralstyret gjennomgikk, sammen med medlemmene fra trygghetsgruppa, spørreundersøkelse som skal sendes ut til medlemmene. Medlemmene spørres her om hvorvidt de oppfatter NBfU som en trygg, inkluderende og mangfoldig organisasjon, samt hvilke forbedringer som kan iverksettes.

***Vedtak:*** *Spørreundersøkelse sendes ut til medlemmene.*

# SAK 018/23 Medlemsrekrutering

Styreleder, Silje, orienterte. Antallet under 26 begynner å bli svært lavt i organisasjonen. Dette skyldes særlig mindre rekruttering av yngre de siste årene grunnet pandemien. Styret snakket om muligheter for medlemsrekrutering utover å delta på stand på ung uke og ungdomsleir.

Sentralstyret diskuterte ulike metoder for å rekruttere nye medlemmer. De understreket at NBfU i utgangspunktet har et lite nedslagsfelt, ettersom vi hovedsakelig er relevante for synshemmede ungdommer. Samtidig ble det påpekt at det er viktig å markedsføre NBfUs aktiviteter i sosiale medier, ettersom det antakelig er flere som ser dårlig, som ikke vurderer NBfU som relevante, selv om dette kunne vært tilfelle. Det kan også være aktuelt å legge ut korte filmer der svaksynte medlemmer snakker om hvorfor de er aktive i NBfU. Å skape faste aktiviteter, for eksempel goalball-treninger, kan også være aktuelt for enkelte, det vises for eksempel til at NTNU tidligere har hatt en goalball-gruppe.

Sentralstyret diskuterte også sosiale medie-plattformer, som Youtube og Tiktok, og om disse er egnet til å dele NBfUs aktiviteter. Kommunikasjonsansvarlig vil vurdere dette videre.

***Vedtak:*** *Sentralstyret tok diskusjonen til orientering.*

# SAK 019/23 Internasjonalt arbeid

Daglig leder, Irene Elise, redegjorde for status i samarbeidsprosjektet med Den Afrikanske Blinde Union og Norges Blindeforbund, støttet av Norec, om utveksling. Utkast til søknad til Norec er sendt inn for tilbakemelding. Det skal deretter justeres før søknaden sendes inn. Målet er at prosjektet skal kunne igangsettes i august.

***Vedtak:*** *Sentralstyret tok saken til orientering*

# SAK 020/23 Interessepolitisk arbeid

Silje Solvang orienterte om hvilke prosesser organisasjonen er en del av for øyeblikket.

A Prioritert opptak ved tildeling av studenthybler

Her er innspill sendt til Studentskipnadsrådet. Her fokuseres det særlig på viktigheten av forutsigbarhet og mobilitet, og derav behov for tidlig vedtak om bolig.

B Digitale læremidler

Arbeid pågår i Kunnskapsdepartementet. Styreleder vil be om status i dette arbeidet på møtet med departementet. Dette er også temaet for rundebordskonferanse med Likestillings- og diskrimineringsombudet 16. mars.

C Samarbeid med Nasjonal Behandlingstjeneste for Sansetap og Psykisk helse

Møte avholdes med Nasjonalt behandlingssenter den 17. januar. De skal avholde seminar om temaet, og ønsker innspill fra NBfU.

D Møte og samarbeid med Sex og samfunn

Silje og Nora skal torsdag 19. januar holde en presentasjon for Sex og samfunn om hvordan de kan bli mer tilgjengelige for synshemmede. Silje sender powerpointen til styret innen 13. januar for tilbakemeldinger.

E Høringer

Sentralstyret vurderte ulike utsendte høringsnotater, og hvilke av disse NBfU skal besvare. I samarbeid med Blindeforbundet er det sendt inn svar på høring om inkorporering av AMT-direktivet. Det er også utarbeidet svar på høringsnotat om kulturfrivillinghetsstrategien.

Videre ønsker Sentralstyret at NBfU leverer høringssvar på Ytringsfrihetskommisjonens rapport, utredningen om opptak til høyere utdanning, og utredning om Folkehøyskole for alle. Silje og Henning i samarbeid med kontoret lager et utkast til denne innen 13. januar 2023. innsendingsfrist er 16. januar.

F Deltakelse på kurs i interessepolitikk og retorikk.

NBfU er invitert av Blindeforbundet til å delta på kurs i retorikk 10.-12. mars på Hurdal. Nora Sulejmani deltar på vegne av NBfU på dette kurset.

NBfU er også invitert til å delta på Blindeforbundets interessepolitiske kurs 3.-5. februar, der temaene er rehabilitering og TT. Silje og Henning deltar på dette for NBfU.

***Vedtak:*** Sentralstyret tok saken til orientering.

# SAK 021/23 Resolusjoner

Sentralstyret gjennomgikk de ulike resolusjonene. Sentralstyret merker seg at «synstolking i importerte medium» er spilt inn i høring om AMT-direktivet, og søknad om en «lavterskel klatrehelg» er sendt inn til LNU Aktivitetsstøtta. Disse anses således som fulgt opp.

**Vedtak**: Sentralstyret tok saken til orientering.

# SAK 022/23 NBfU konferansen: Utdanning

Silje orienterte om NBfU konferansen som holdes 20.-22. januar i Oslo. Arbeidsgruppen består av Silje, Ingvild og William. Det er påmeldt 35 deltakere. Program er laget og sendt til deltakerne, flybilletter er booket, hotell, møtelokale og foredragsholdere er i orden.

Tema for konferansen er utdanning og karriere, og vil blant annet inneholde temaer rundt karrierevalg, studielitteratur, rådgivning, psykisk helse og fysisk aktivitet i skole og utdanning.

***Vedtak:****Sentralstyret tok saken til orientering*

# SAK 023/23 Spark VM

Henning orienterte om Spark-VM som blir avholdt på Hurdal 10.-12. februar. Arbeidsgruppen består av Tina, Henning og Knut Sørskår.

***Vedtak:*** *Sentralstyret tok saken til orientering.*

# SAK 024/23 Tillitsvalgtskonferansen

Ingvild orienterte om foreløpige planer for tillitsvalgtskonferansen, (TVK), som avholdes 28.-30. april i Oslo. Som temaer har arbeidsgruppen blant annet planlagt arrangementsplanlegging, styrearbeid, søknadsskriving, kommunikasjon, og økonomi. Det vil også forespørres om aktuelle temaer i tillitvalgtsgruppa på Facebook.

Sentralstyret diskuterte ulike temaer for konferansen. Særlig ble diskutert styrets ansvar, politiske dilemmaer, medlemsrekruttering, og inkludering og mangfold.

***Vedtak:*** *Arbeidsgruppen fortsetter sitt arbeid med bakgrunn i Sentralstyrets innspill.*

# SAK 025/23 Kulturarrangement.

Silje orienterte. NBfU har fått 247.300 kroner til å avholde et kulturarrangement. Kulturarrangementet avholdes 19.-21. mai på Hurdal, og vil inneholde blant annet introduksjon eller fordypning i sang, dans, gitar, piano og teater.

**Vedtak:**Prosjektgruppe består av Silje og Henning. En deltaker fra utenfor Sentralstyret forespørres

# SAK 026/23 Landsmøte 2023

Silje orienterte. Landsmøte 2023 vil bli avholdt 1.-3. september på Park Inn West, Gardermoen.

**Vedtak:** Landsmøtet avholdes 2.-4. september på Gardermoen. Prosjektgruppa består av Tina, William og Henning.

# SAK 027/23 Trygghetsgruppa 2023

Det ble avholdt møte med trygghetsgruppas medlemmer, der ulike spørsmål knyttet til samarbeid og rutiner ble diskutert.

Trygghetsgruppas ansvar på TVK ble diskutert. Det var enighet om at de her vil initiere et gruppearbeid om inkludering. I tillegg ble påpekt viktigheten av å tydeliggjøre styret og styremedlemmenes ansvar.

Trygghetsgruppen for kalenderåret 2023 består av

Koordinator: Eivind Knutsen (ut 2023)

Medlem: Jørgen Støttum (ut 2023)

Medlem: Helle Schwer (ut 2023)

Medlem: Melissa Amundsen Schulte (ut 2023)

Medlem: Tonje Marie Tørnby (ut 2023)

Medlem: Arild Røland (ut 2024)

***Vedtak:*** *Sentralstyret tok diskusjonen med trygghetsgruppa til orientering.*

# SAK 028/23 Assistanse på flyplass

Silje orienterte. Assistanse på flyplass er en stor utfordring for våre medlemmers mulighet til å reise privat og å delta på våre arrangementer.

Sentralstyret så på de utfordringene som har blitt meldt inn den siste tiden, og mulige samarbeid for å sette saken på dagsorden.

**Vedtak:** Silje og Henning kontakter Unge Funksjonshemmede med forespørsel om samarbeid

# SAK 029/23 Forslag om å utvide styreleders arbeidsoppgaver frem til sommeren

Daglig leder, Irene Elise, la sammen med Arbeidsutvalget frem et forslag om å utvide styreleders arbeidsoppgaver fra å være estimert til en dag i uken, til å bli to kontordager i uken. Honoraret vil da justeres. Det vil være en midlertidig løsning frem til sommeren, som skal sikre at styreleder skal få kunne representere NBfU i den grad som er nødvendig når daglig leder fremdeles arbeider i redusert stilling. Det ble også understreket at dette vil kunne være en nødvendighet også når daglig leder arbeider i full stilling.

Etter å ha redegjort for sitt syn, fratrådte leder, Silje Solvang, behandlingen.

***Vedtak:*** *Sentralstyret støttet forslaget med fire mot en stemme. Leders arbeidsoppgaver utvides til å tilsvare 2,5 dager per uke, altså en 50 % stilling. Dette gjelder frem til utgangen av juni. Honoraret økes derfor for å tilsvare dette, og settes til en sum som i full stilling tilsvarer statens lønnsregulativ lønnstrinn 27, 351.300 kroner per år.*

*Styreleders arbeid skal i all hovedsak omfatte interessepolitisk arbeid, for å fremme NBfU formål, vedtatte politikk og målplan. Andre arbeidsoppgaver klareres med styret eller avtales med daglig leder.*

# SAK 030/23 Barrierefri fritid

Silje orienterte. NBfU har fått en forespørsel fra Unge Funksjonshemmede der de ønsker innspill på hva slags tilrettelegging som er viktig for blinde og svaksynte barn og ungdom når de skal delta i ulike aktiviteter på fritiden. De ønsker å høre mer om hvilke barrierer våre medlemmer møter i det daglige, og hva vi tenker aktivitetstilbydere burde være mer bevisste på som arrangører slik at alle barn, uavhengig av funksjonsnivå, skal kunne delta

Sentralstyret diskuterte ulike utfordringer. Blant annet ble pekt på tilgjengelige lokaler og aktiviteter, ledsaging, integrert synstolking, og forståelse og å komme den synshemmede i møte.

***Vedtak:*** *Sentralstyret takker for muligheten til å uttale seg. Silje oversender sentralstyrets innspill til Unge Funksjonshemmede.*

# SAK 031/23 Barne- og Ungdomstinget.

LNU’s Barne- og Ungdomsting avholdes 20. april i Oslo.

Sentralstyret gjennomgikk de utsendte programmene, og diskuterte aktuelle endringsforslag.

***Vedtak:***Silje og William representerer NBfU på Barne- og ungdomstinget

# SAK 032/23 Datoplan 2023

20.-22. januar 2023: NBfU-konferansen, Oslo

10.-12. februar 2023: Spark VM, Hurdal

14.-16. april, goalball i Danmark (NBfU sender 1 lag)

21.-23. april 2023: Sentralstyremøte, Oslo

28.-30. april 2023: TVK, Fornebu eller Oslo

19.-21. mai 2023: Kulturarrangement, Oslo

4.-6. august 2023: Sentralstyremøte, Oslo

1.-3. september 2023: Landsmøte, Park Inn by Radisson Oslo Airport Hotel West

29. september -1. Oktober 2023: Lavterskel klatring, Oslo

***Vedtak:*** *Datoplanen ble vedtatt*